text: Storbrand er under kontrol
  19 januar 2015 kl. 05.31
  Den omfattende brand der søndag ødelagde store dele af produktionsbygningen hos Aalbæk Specialiteter i Billund, er mandag morgen under kontrol.
  
  Brandfolk fra bl.a. Vejle og Billund Brandvæsen har hele natten kæmpet med den voldsomme brand og efterslukningen fortsætter også mandag formiddag.
  Vagtchefen fra Sydøstjyllands Politi oplyser mandag morgen, at der er kontrol over branden, men at der vil gå nogle timer, før efterslukningen er helt overstået.
  Brandfolkene har især kæmpet med at få kølet stålbygningen ned, der har været meget varm.
  Årsagen til branden, der startede søndag kl. 16.30, er endnu ikke fundet, men ifølge politiet skyldes det formentlig noget elektronik i produktionen.
  Ingen er kommet til skade ved branden på pølsefabrikken, hvor op mod 50 personer til dagligt arbejder.
  Se og hør interviewklip med Indsatsleder Jan Nielsen
  Varighed 0:35
  